Všetkým záujemcom

***Váš list číslo/zo dňa Naše číslo Vybavuje/linka Nitra***

M. Daniš/+421 37 6502 270 4.11.2021

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:**

Vo veciach predmetu zákazky – **Ing. Matúš Maruniak; 037/6502 248;** Matus.Maruniak@msunitra.sk

Vo veciach procesu verejného obstarávania zákazky - Ing. Miroslav Daniš; 037 6502 270; [danis.miroslav@msunitra.sk](mailto:danis.miroslav@msunitra.sk)

**2. Názov zákazky:**

„Pasport ciest – vypracovanie technickej evidencie ciest v meste Nitra“

**3. Typ zákazky a druh postupu:**

**Typ zákazky:** Verejná súťaž podlimitná zákazka – civilná (služby).

**Druh postupu zadávania zákazky:** Podľa zákona č. 343/2015 Z. z. o verejnom obstarávaní (ďalej len „ZVO“).

**4. Typ zmluvy:**

Zmluva o dielo.

**5.Miesto dodania:**

MsÚ Nitra

**6. Opis predmetu zákazky:**

Stručný opis predmetu zákazky:

Predmetom zákazky sa rozumie: Pasport ciest - vypracovanie technickej evidencie ciest v meste Nitra vrátane dopravného značenia, technických objektov a dopravných zariadení v rozsahu definovanom v Prílohe č. 1, vo forme digitálnych dát a ich prevedenia do užívateľského prostredia v rozsahu a v súlade s podmienkami uvedenými v Prílohe č. 2. Objednávateľ požaduje ako neoddeliteľnú súčasť diela dodanie aplikácie na správu a vizualizáciu digitálneho diela a jeho súčastí, ktorá by bola zverejnená na webových stránkach mesta Nitra a na základe požiadavky Objednávateľa ju Zhotoviteľ bude povinný na tieto webové stránky umiestniť. Súčasťou aplikácie je minimálne sledovanie polohy, zber dát, editácia grafiky a databáz, zdieľanie mapy. Počas tvorby diela Objednávateľ presne určí, v akom rozsahu budú informácie pasportu ciest verejne dostupné na webovom sídle mesta Nitry, pričom Zhotoviteľ bude povinný dielo vyhotoviť tak, aby bola všeobecne dostupná iba časť informácií pasportu podľa pokynu Objednávateľa a všetky informácie, ktoré sú obsahom diela, boli dostupné len Objednávateľovi.

Podrobný opis, špecifikácia, rozsah a forma spracovania diela sú definované v Prílohe č. 1 „Opis predmetu zákazky Pasport ciest“ a v Prílohe č. 2 „Požiadavky pre spracovanie pasportu ciest Mesta Nitra a definovanie užívateľského prostredia pre jeho zobrazovanie a správu“.

Hlavný predmet a doplňujúce predmety zo Spoločného slovníka obstarávania (CPV):

71240000-2 Architektonické, inžinierske a plánovacie služby.

**7. Rozsah ponuky – predpokladaná hodnota zákazky:**

Predpokladaná hodnota zákazky: 169 750,- EUR bez DPH.

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

Uchádzač predloží ponuku na celý predmet zákazky.

**9. Podmienky účasti:**

- **Osobné postavenie**

a) podľa § 32 ods. 1 písm. e) zákona o verejnom obstarávaní musí uchádzač preukázať, že je oprávnený uskutočňovať služby ako je predmet zákazky.

*Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení poskytovať službu, ktorá zodpovedá predmetu zákazky.*

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením (príloha č.4 tejto výzvy).*

**Ekonomické a finančné postavenie**

* Nepožaduje sa.
* **Technická alebo odborná spôsobilosť**

Zoznam a krátky opis podmienok, odôvodnenie primeranosti každej určenej podmienky:

Bod 1.) podľa § 34 ods. 1 písm. a) ZVO

1.) bol verejný obstarávateľ alebo obstarávateľ podľa tohto zákona, dokladom je referencia,

2.) bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené;

Odôvodnenie primeranosti podmienky účasti:

Verejný obstarávateľ považuje za nevyhnutné, aby záujemca preukázal dostatočné skúsenosti s poskytnutím služieb na predmete rovnakom alebo obdobnom ako je predmet zákazky, predovšetkým z hľadiska rozsahu a náročnosti predmetu zákazky, tak aby sa v absolútnej miere eliminoval akýkoľvek nežiaduci účinok, ktorý by mohol mať negatívny vplyv na riadne plnenie predmetu zákazky.

Bod 1.

Uchádzač predloží Zoznam aspoň dvoch poskytnutých služieb v min. hodnote spolu 100 000,- EUR bez DPH za predchádzajúce tri roky od vyhlásenia verejného obstarávania (ďalej v tomto bode aj ,,rozhodné obdobie“), ktorým preukáže, že poskytol služby porovnateľného predmetu a rozsahu ako je táto zákazka, pričom preukáže Zoznam aspoň dvoch poskytnutých služieb. V prípade skupiny dodávateľov verejný obstarávateľ umožňuje dodať Zoznam poskytnutých služieb spoločne.

**10. Lehota dodania:**

Úspešný uchádzač vypracuje a dodá predmet zákazky podľa návrhu zmluvy (Prílohou č. 6 tejto výzvy).

**11. Lehota na predloženie ponuky do:**

Dátum a čas: 22.11.2021 do 12:00 hod.

Po uplynutí tejto lehoty nebude ponuka prijatá, ale zostane neotvorená súčasťou dokumentácie k zadávaniu zákazky.

**Ponuky možno predložiť výhradne len elektronicky v systéme JOSEPHINE (**[**http://www.josephine.probiz.com**](http://www.josephine.probiz.com)**). Ponuky doručené iným spôsobom zostanú neotvorené, nevracajú sa uchádzačom a stanú sa súčasťou dokumentácie tohto verejného obstarávania.**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami postupovať v zmysle prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**12. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha k výzve č. 3).
2. Čestné vyhlásenie podľa § 32 ods. 1 písm. f) zákona o verejnom obstarávaní (Príloha k výzve č. 4).
3. Návrh uchádzača na plnenie kritérií (Príloha k výzve č. 5).
4. Zoznam uskutočnených služieb za predchádzajúce tri roky od vyhlásenia verejného obstarávania, ktorým preukáže, že uskutočnil minimálne dve služby na predmete rovnakom alebo obdobnom, ako je predmet zákazky v celkovej hodnote spolu rovnakej alebo vyššej ako 100 000,- EUR bez DPH.
5. Doplnenú a podpísanú Zmluvu o dielo (Príloha k výzve č. 6).
6. V prípade skupiny dodávateľov Čestné vyhlásenie o vytvorení skupiny dodávateľov a vystavenú Plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou / osobami oprávnenými konať v danej veci za každého člena skupiny.

**13. Vyhodnotenie ponúk:**

Otváranie a vyhodnocovanie ponúk sa uskutoční v sídle verejného obstarávateľa.

Po vyhodnotení predložených ponúk bude úspešnému uchádzačovi oznámené, že jeho ponuka sa prijíma a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.

**14. Kritériá na vyhodnotenie ponúk:**

Hodnotiace kritérium je:

- **najnižšia cena za celý predmet zákazky** - cena za predmet zákazky vrátane DPH

(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)

Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená zmluva, ktorej návrh je prílohou tejto výzvy. Neúspešným uchádzačom bude oznámené, že ich ponuka nebola prijatá a bude im oznámená identifikácia úspešného uchádzača s jeho návrhom na plnenie kritérií.

**15. Elektronická aukcia:**

Elektronická aukcia sa nepoužije.

**16. Dôvody na zrušenie súťaže:**

- nebola predložená ani jedna ponuka;

- ani jeden uchádzač nesplnil podmienky „Výzvy“ a „Súťažných podkladov“;

- zmenili sa okolnosti, za ktorých bola súťaž vyhlásená;

- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky;

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**17. Ďalšie informácie:**

- Verejný obstarávateľ neposkytne preddavkovú platbu.

- Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora!

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z. o VO.

V Nitre dňa 04.11.2021

Príloha: č. 1 - Opis predmetu zákazky Pasport ciest;

č. 2 - Požiadavky pre spracovanie pasportu ciest Mesta Nitra a definovanie užívateľského prostredia pre

jeho zobrazovanie a správu;

č. 3 – Identifikačné údaje uchádzača;

č. 4 – Čestné vyhlásenie;

č. 5 – Formulár cenovej ponuky;

č. 6 – Zmluva o dielo;

č. 7 – Opis predmetu zákazky\_úvod;

č. 8 – Približné údaje o miestnych cestách.